3. ΠΡΟΕΔΡΙΚΟΝ ΔΙΑΤΑΓΜΑ της 31 Μαΐου/4 Ιουν.1923 Περί των εισαγομένων  επί προσωρινή ατελεία δακτυλίων εκ καουτσούκ, προωρισμένων δια την πωμάτωσιν κυτίων περιεχόντων διατετηρημένους καρπούς ή τρόφιμα και εξαχθησομένων εις την αλλοδαπήν. Άρθρ.1.-Η εισαγωγή επί προσωρινή ατελεία δακτυλίων εκ καουτσούκ, προωρισμένων δια την πωμάτωσιν κυτίων περιεχόντων διατετηρημένους καρπούς ή τρόφιμα και εξαχθησομένων εις την αλλοδαπήν και εξαγωγή των ανωτέρω κυτίων πωματισθέντων δια των επί προσωρινή ατελεία παραληφθέντων δακτυλίων εκ καουτσούκ, επιτρέπεται δια των τελωνείων πρώτης ή δευτέρας τάξεως και των δι’ αποφάσεως του Υπουργού των Οικονομικών οριζομένων τελωνείων γ΄ τάξεως. Άρθρ.2.-Οι εργοστασιάρχαι, οι επιθυμούντες ν’ απολαύσωσι του ευεργετήματος της επί προσωρινή ατελεία παραλαβής δακτυλίων εκ καουτσούκ, προωρισμένων δια την πωμάτωσιν κυτίων περιεχόντων διατετηρημένους καρπούς ή τρόφιμα και εξαχθησομένων εις την αλλοδαπήν, οφείλουσι να αιτήσωνται τούτο εγγράφως από το αρμόδιον τελωνείον, παρέχοντες άμα και χρηματικήν εγγύησιν περί πληρωμής των εισαγωγικών τελών και λοιπών φόρων και δικαιωμάτων και τον τόκον αυτών προς 12% ετησίως, κατά τα κατωτέρω οριζόμενα. Εις περίπτωσιν καθ’ ην εντός έτους από της ημέρας της εισαγωγής των εκ καουτσούκ δακτυλίων, δεν ήθελον εξαγάγη εις το εξωτερικόν τα δια τούτων πωματισθέντα κυτία περιέχοντα διατετηρημένους καρπούς ή τρόφιμα, εν όλω ή εν μέρει, υποχρεούνται να καταβάλλωσιν το εισαγωγικόν τέλος και πάντας τους φόρους ή τέλη, τα ισχύοντα κατά την λήξιν της προς επανεξαγωγήν προθεσμίας, δια τα επί προσωρινή ατελεία παραληφθέντα και μη δικαιολογηθέντα ως εξαχθέντα ανωτέρω είδη, εντόκως δε προς 12% ετησίως από της ημέρας της εισαγωγής. Άρθρ.3.-Ο ελάχιστος όρος του εκάστοτε παραληπτέου ποσού δακτυλίων εκ καουτσούκ ορίζεται εις οκάδας είκοσιν, ο δε μέγιστος εις οκάδας εκατόν. Τα ποσά ταύτα δύνανται να τροποποιηθώσιν επί πλέον ή έλαττον δι’ αποφάσεως του Υπουργού των Οικονομικών. Άρθρ.4.-Αι διατάξεις των άρθρ.1-5 του Νόμ.ΒΡΝΗ΄ και έτους 1893, του άρθρ.96 του Νόμ.1165 και του από 18 Μαρτ.1893 Β.Δ/τος “περί των επί προσωρινή ατελεία εισαγομένων υλών κλπ.” εφαρμόζονται και επί της επί τη προσωρινή ατελεία εισαγωγής δακτυλίων εκ καουτσούκ, εφ’ όσον τροποποιούνται δια του παρόντος. 30.Η.ω.2-3 Διάφορες Προσωρινές Ατέλειες 